สโมสรฟุตบอลสระบุรี ทีอาร์ยู

สโมสรฟุตบอลสระบุรี ทีอาร์ยู หรือชื่อเต็มคือ สโมสรฟุตบอลสระบุรี มหาวิทยาลัยราชภัฏเทพสตรี เป็นสโมสรฟุตบอลในประเทศไทย ตั้งอยู่ที่จังหวัดสระบุรี ก่อตั้งขึ้นเมื่อปี พ.ศ. 2558 ในชื่อสโมสร แก่งคอย ทีอาร์ยู ก่อนจะเปลี่ยนชื่อสโมสรเป็นสระบุรี ทีอาร์ยู ในปี พ.ศ. 2559 หลังจบการแข่งขันลีกภูมิภาค ดิวิชัน 2 ฤดูกาล 2559 โซนภาคกลาง ได้มีการเปลี่ยนโครงสร้างของฟุตบอลลีก จากลีกภูมิภาค ดิวิชั่น 2 มาเป็น ไทยลีก 4 และสโมสรไม่ผ่านเกณฑ์ที่จะได้รับใบอนุญาตสโมสรฟุตบอล (Club Lincensing) ทำให้ไม่สามารถลงแข่งขันในไทยลีก 4 ได้

สโมสรฟุตบอลสระบุรี ทีอาร์ยู เปลี่ยนแปลงมาจาก สโมสรฟุตบอลมหาวิทยาลัยราชภัฏเทพสตรี (ทีอาร์ยู เอฟซี) ซึ่งมีที่ตั้งอยู่ที่อำเภอเมืองลพบุรี จังหวัดลพบุรี โดยสามารถคว้ารองแชมป์ฟุตบอลถ้วยพระราชทาน ประเภท ข. ประจำปี 2557 ทำให้เลื่อนชั้นขึ้นสู่ลีกภูมิภาค ดิวิชัน 2 เป็นครั้งแรก http://www.smmsport.com/m/news.php?n=134318แต่ไม่สามารถหาสนามเหย้าที่ได้มาตรฐานในระดับลีกได้ ทำให้ต้องหาสนามเหย้าแห่งใหม่ 
โดยสโมสรเลือกใช้สนามกีฬาเทศบาลเมืองทับกวาง ตั้งอยู่ที่อำเภอแก่งคอย, จังหวัดสระบุรี เป็นสนามเหย้าสำหรับแข่งขันในลีกภูมิภาค ดิวิชัน 2 ฤดูกาล 2558 และเปลี่ยนมาใช้ชื่อสโมสรในการแข่งขันว่า สโมสรฟุตบอลแก่งคอย ทีอาร์ยู http://www.kondivision2.com/content-6052.html

ต่อมาในฤดูกาล 2559 สโมสรได้ย้ายมาใช้สนามกีฬาองค์การบริหารส่วนจังหวัดสระบุรี อำเภอเมืองสระบุรี จังหวัดสระบุรี เป็นสนามเหย้า และเปลี่ยนชื่อสโมสรเป็น สโมสรฟุตบอลสระบุรี ทีอาร์ยู

ประวัติ
มหาวิทยาลัยราชภัฏเทพสตรี ลพบุรี
มหาวิทยาลัยราชภัฏเทพสตรี จังหวัดลพบุรี ได้เริ่มต้นส่งทีมฟุตบอลลงแข่งขันในรายการสมัครเล่นอย่างฟุตบอลชิงถ้วยพระราชทานประเภท ง. และสามารถคว้าแชมป์ได้ในปี พ.ศ. 2544 ทำให้ได้เลื่อนขึ้นมาแข่งขันในฟุตบอลชิงถ้วยพระราชทานประเภท ค. 

ปี พ.ศ. 2546 สโมสรสามารถคว้าแชมป์ถ้วยพระราชทาน ประเภท ค. ได้ ทำให้ได้เลื่อนชั้นขึ้นมาแข่งขันในฟุตบอลชิงถ้วยพระราชทานประเภท ข. โดยในการแข่งขันฟุตบอลถ้วยพระราชทานประเภท ข. ประจำปี พ.ศ. 2557 สโมสรภายใต้การคุมทีมของ ณัฐพงศ์ ประนิธิ สามารถเอาชนะสโมสร บางนา เอฟซี ได้ในรอบรองชนะเลิศ ทำให้ได้เข้าไปชิงชนะเลิศกับสโมสรฟุตบอลกรมสวัสดิการทหารบก 

โดยการแข่งขันในนัดชิงชนะเลิศเมื่อวันที่ 20 ตุลาคม พ.ศ. 2557  ที่สนามศุภชลาศัย สโมสรมหาวิทยาลัยราชภัฏเทพสตรี เป็นฝ่ายแพ้ต่อสโมสรฟุตบอลกรมสวัสดิการทหารบก ไป 1–3 คว้าตำแหน่งรองชนะเลิศไปครอง พร้อมได้สิทธิ์เลื่อนชั้นขึ้นไปสู่ลีกภูมิภาค ดิวิชัน 2 ซึ่งเป็นลีกระดับอาชีพเป็นครั้งแรกhttp://www.siamsport.co.th/Sport_Football/141020_280.html

แก่งคอย ทีอาร์ยู
ฤดูกาล 2558 สโมสรฟุตบอลมหาวิทยาลัยราชภัฏเทพสตรี ลพบุรี ที่ได้เลื่อนชั้นขึ้นมาเล่นในลีกอาชีพเป็นฤดูกาลแรก ประสบกับปัญหาไม่สามารถหาสนามเหย้าภายในจังหวัดลพบุรีที่ผ่านมาตรฐานของลีกภูมิภาค ดิวิชัน 2ได้ จึงได้เช่าสนามกีฬาเทศบาลเมืองทับกวาง ซึ่งตั้งอยู่ที่อำเภอแก่งคอย จังหวัดสระบุรี เป็นสนามเหย้าสำหรับแข่งขันในลีกภูมิภาค ดิวิชัน 2 ฤดูกาล 2558 และเปลี่ยนชื่อสโมสรเป็น แก่งคอย ทีอาร์ยู เอฟซี หรือชื่อเต็มคือ สโมสรฟุตบอลแก่งคอย มหาวิทยาลัยราชภัฏเทพสตรี โดยลงแข่งขันในโซนภาคกลางและตะวันออก และลงแข่งขันในลีกอาชีพเป็นนัดแรกเมื่อวันที่ 15 กุมภาพันธ์ พ.ศ. 2558 ในดิวิชัน 2 นัดที่เสมอกับสโมสรฟุตบอลมาบตาพุด นาวิกโยธิน 2–2 ที่สนามกีฬาเทศบาลเมืองทับกวาง และจบฤดูกาลด้วยอันดับที่ 6

สระบุรี ทีอาร์ยู
ต่อมา ฤดูกาล 2559 สโมสรได้ย้ายมาใช้สนามกีฬาองค์การบริหารส่วนจังหวัดสระบุรี อำเภอเมืองสระบุรี จังหวัดสระบุรี เป็นสนามเหย้าในฤดูกาล 2559 และเปลี่ยนชื่อสโมสรเป็น สโมสรฟุตบอลสระบุรี ทีอาร์ยู ก่อนจะจบฤดูกาลด้วยอันดับ 8 ในโซนภาคกลาง

หลังจบการแข่งขันในฤดูกาล 2559 ได้มีการเปลี่ยนโครงสร้างของระบบฟุตบอลลีกในประเทศไทย โดยลีกภูมิภาคดิวิชั่น 2 ได้เปลี่ยนมาเป็น ไทยลีก 4 และสโมสรไม่ผ่านเกณฑ์ที่จะได้รับใบอนุญาตสโมสรฟุตบอล (Club Lincensing) ทำให้ไม่สามารถลงแข่งขันในระดับ ไทยลีก 4 ได้

ผู้ทำประตูสูงสุดในลีกประจำฤดูกาล
 สถิติถึง 21 สิงหาคม 2559
ฤดูกาลผู้ทำประตูสูงสุดจำนวนประตูสัญชาติลีก2558ดาวิด ฟร็องซัว โรแดร์ เลอ บราส 12http://www.kondivision2.com/content-8785.htmlฝรั่งเศสลีกภูมิภาค ดิวิชั่น 2 2559อคิบู คินคูมี โอเยโยเด 6ไนจีเรียลีกภูมิภาค ดิวิชั่น 2 

ชุดแข่งขันและผู้สนับสนุน
 ปีผู้ผลิตผู้สนับสนุน (อกเสื้อ)ผู้สนับสนุน (แขนเสื้อ) 2558 ช้างTawee Gems Trading Co.Ltdข้าวตราบัวชมพู 2559 Ariช้างวี รับเบอร์ คอร์ปอเรชั่น จำกัดแมลงทอดกรอบ ตราไฮโซ

ทำเนียบผู้ฝึกสอน
ยุคมหาวิทยาลัยราชภัฏเทพสตรี
ชื่อสัญชาติตั้งแต่ถึงณัฐพงศ์ ประนิธิไทย กันยายน 2557พฤศจิกายน 2557

ยุคสโมสรฟุตบอลสระบุรี ทีอาร์ยู

ชื่อสัญชาติตั้งแต่ถึงยุทธพงษ์ บุญอำพรไทย มกราคม 2558พฤศจิกายน 2558วิธวิทย์ หาญใจไทยไทย พฤศจิกายน 255824 มิถุนายน 2559โมเลย์ ลาห์เซน อซิกัวห์ วอลเลนฝรั่งเศส 25 มิถุนายน 2559ปัจจุบัน

ความสำเร็จ
ในยุคมหาวิทยาลัยราชภัฏเทพสตรี
 ฟุตบอลชิงถ้วยพระราชทานประเภท ง.
 แชมป์ : ปี 2544
 ฟุตบอลชิงถ้วยพระราชทานประเภท ค.
 แชมป์ : ปี 2546
 ฟุตบอลชิงถ้วยพระราชทานประเภท ข.
 รองแชมป์ : ปี 2557

 อ้างอิง 

 แหล่งข้อมูลอื่น 

  เฟซบุ๊คทีม Saraburi TRU FC

สระบุรี